*****

ΚΑΝΟΝΙΣΜΟΣ (ΕΟΚ) αριθ. 10/81 ΤΟΥ ΣΥΜΒΟΥΛΙΟΥ

της 1ης Ιανουαρίου 1981

περί καθορισμού , για τον τομέα των οπωροκηπευτικών, των γενικων κανόνων εφαρμογής της πράξεως προσχωρήσεως του 1979

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

την πράξη προσχωρήσεως του 1979, και ιδίως το άρθρο 72 παράγραφος 1,

την πρόταση της Επιτροπής,

Εκτιμώντας:

ότι κατά το άρθρο 74 της συνθήκης προσχωρήσεως, στον τομέα των οπωροκηπευτικών, η τιμή βάσεως καθορίζεται στην Ελλάδα, κατά την προσχώρηση, λαμβανομένης υπόψη της διαφοράς μεταξύ του μέσου όρου των τιμών στην παραγωγή στην Ελλάδα και στην Κοινότητα των Εννέα οι οποίες διαπιστώνονται για μία περίοδο αναφοράς που θα καθορισθεί· ότι αυτή η περίοδος αναφοράς πρέπει να είναι αντιπροσωπευτική της πραγματικής τάσεως της αγοράς· ότι για αυτόν το σκοπό, θα πρέπει να ληφθούν υπόψη οι τρείς τελευταίες περίοδοι εμπορίας, εξαιρουμένων πάντως των περιόδων κατά τις οποίες οι τιμές υπέστησαν μη κανονικές διακυμάνσεις·

ότι θα πρέπει να χρησιμοποιηθούν τα ίδια κριτήρια για τον καθορισμό της διαφοράς τιμών που αναφέρεται στο άρθρο 67 της πράξεως προσχωρήσεως, καθώς και για τον υπολογισμό της ελληνικής ελαχίστης τιμής που αναφέρεται στο άρθρο 77 της πράξεως προσχωρήσεως·

ότι το άρθρο 75 της πράξεως προσχωρήσεως καθιέρωσε εξισωτικό μηχανισμό επί της εισαγωγής στην Κοινότητα των Εννέα οπωροκηπευτικών ελληνικής προελεύσεως για τα οποία έχουν καθορισθεί θεσμικές τιμές· ότι πρέπει να καθορισθούν οι κανόνες που θα διέπουν τον ανωτέρω μηχανισμό·

ότι όταν οι τιμές που καταβάλλονταν στην Ελλάδα υπό το προηγούμενο εθνικό καθεστώς για τα εσπεριδοειδή προς μεταποίηση οδηγούν στον καθορισμό ελαχίστης τιμής μεγαλύτερης από την κοινή ελαχίστη τιμή, ενδείκνυται, όπως προβλέπει το άρθρο 77 περίπτωση 3 της πράξεως, να υιοθετηθεί οριστικά η κοινή τιμή για την Ελλάδα,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Όταν για τον υπολογισμό τιμής αναφοράς ή τον καθορισμό των επιστροφών κατά την εξαγωγή τιμών η διαφορά λαμβάνεται υπόψη, κατ' εφαρμογή του άρθρου 67 της πράξεως προσχωρήσεως, εφαρμόζονται τα εξής:

1. για τους καθορισμούς τους σχετικούς με την περίοδο από 1ης Ιανουαρίου 1981 έως το τέλος των περιόδων εμπορίας, η διαφορά αυτή ισούται με τη διαφορά μεταξύ των τιμών στην παραγωγή, στην Ελλάδα και στην Κοινότητα των Εννέα, που διαπιστώνονται κατά τη διάρκεια των περιόδων εμπορίας 1977/78, 1978/79 και 1979/80, εξαιρουμένων των περιόδων ή των τμημάτων περιόδων που χαρακτηρίζονται από μη κανονικές τιμές·

2. για τους επόμενους καθορισμούς, η διαφορά αυτή ισούται με τη διαφορά που αναφέρεται στην παράγραφο 1 μειούμενη κατά το ρυθμό που προβλέπεται στο άρθρο 59 της πράξεως προσχωρήσεως.

Άρθρο 2

Η περίοδος αναφοράς που προβλέπεται στο άρθρο 74 δεύτερη παράγραφος της πράξεως προσχωρήσεως καλύπτει τις περιόδους εμπορίας 1977/78, 1978/79 και 1979/80, εξαιρουμένων των περιόδων ή των τμημάτων περιόδων που χαρακτηρίζονται από μη κανονικές τιμές.

Άρθρο 3

Οι τιμές που λαμβάνονται υπόψη για τον υπολογισμό των τιμών στην παραγωγή, αναφερόμενες στο άρθρο 75 παράγραφος 2 περίπτωση α) της πράξεως προσχωρήσεως, είναι εκείνες που διαπιστώθηκαν για ένα εγχώριο προϊόν, ορισμένο κατά τα εμπορικά χαρακτηριστικά του, στην ή στις αντιπροσωπευτικές του αγορές που ευρίσκονται στις παραγωγικές ζώνες στις οποίες οι τιμές είναι οι πλέον χαμηλές για τα προϊόντα ή τις ποικιλίες που αντιπροσωπεύουν σημαντικό τμήμα της παραγωγής, το οποίο ετέθη σε εμπορία καθ' ολη τη διάρκεια του ετους ή επί τμήματός του, και που αντιστοιχούν στην ποιοτική κατηγορία Ι και πληρούν συγκεκριμένες συνθήκες συσκευασίας.

Για κάθε αντιπροσωπευτική αγορά, ο μέσος όρος τιμών θα καθορίζεται, εξαιρουμένων των τιμών που είναι δυνατόν να θεωρηθούν υπερβολικά υψηλές ή υπερβολικά χαμηλές, σε σχέση με τις κανονικές διακυμάνσεις που παρατηρούνται στην αγορά.

Άρθρο 4

Οι «αντιπροσωπευτικές τιμές» του ελληνικού προϊόντος που αναφέρεται στο άρθρο 75 παράγραφος 2 περίπτωση β) της πράξεως προσχωρήσεως είναι: Π οι τιμές των προϊόντων κατηγορίας Ι, με την προϋπόθεση ότι οι ποσότητες αυτής της κατηγορίας αντιπροσωπεύουν τουλάχιστον 50 % της συνολικής ποσότητος που τίθεται σε εμπορία,

- οι τιμές των προϊόντων κατηγορίας Ι, συμπληρούμενες, όταν τα προϊόντα αυτής της κατηγορίας αντιπροσωπεύουν λιγότερο από 50 % των συνολικών ποσοτήτων, με τις τιμές, λαμβανόμενες όπως έχουν, των προϊόντων κατηγορίας ΙΙ, για ποσότητες που επιτρέπουν την κάλυψη του 50 % των συνολικών ποσοτήτων που τίθενται σε εμπορία,

- οι τιμές, λαμβανόμενες όπως έχουν, των προϊόντων κατηγορίας ΙΙ, στην περίπτωση που δεν υπάρχουν προϊόντα κατηγορίας Ι, εκτός αν αποφασίστηκε να εφαρμοστεί σ' αυτές συντελεστής προσαρμογής, εάν, λόγω των συνθηκών παραγωγής στην Ελλάδα, τα προϊόντα αυτά δεν τίθενται, εξαιτίας των ποιοτικών χαρακτηριστικών τους, κανονικά και παραδοσιακά σε εμπορία στην κατηγορία Ι.

Άρθρο 5

1. Η «ημερήσια τιμή προσφοράς» του κοινοτικού προϊόντος που αναφέρεται στο άρθρο 75 παράγραφος 2 περίπτωση γ) της πράξεως προσχωρήσεως ισούται:

- για τα προϊόντα που αποτελούν ταυτόχρονα αντικείμενο κοινοτικής τιμής προσφοράς και τιμής βάσεως, και κατά την περίοδο εφαρμογής της τελευταίας, με τον αριθμητικό μέσο όρο των τιμών, συν το κόστος συσκευασίας, το οποίο τα Κράτη μέλη γνωστοποιούν στην Επιτροπή, σύμφωνα με το άρθρο 17 παράγραφος 1 του κανονισμού (ΕΟΚ) αριθ. 1035/72 (1),

- μόνον για τα προϊόντα που αποτελούν αντικείμενα κοινοτικής τιμής προσφοράς καθώς καί, εκτός περιόδου εφαρμογής της τιμής βάσεως, για τα προϊόντα που αναφέρονται στην πρώτη περίπτωση, με τον αριθμητικό μέσο όρο των τιμών στην παραγωγή, οι οποίες διαπιστώθηκαν στις αντιπροσωπευτικές αγορές εγχωρίων προϊόντων, που έχουν τα ίδια χαρακτηριστικά με εκείνα που ελήφθησαν υπόψη για τον καθορισμό της κοινοτικής τιμής προσφοράς.

Οι κατ' αυτόν τον τρόπο καθοριζόμενοι αριθμητικοί μέσοι όροι προσαυξάνονται κατά το ποσό που ορίζεται στην παράγραφο 2.

Εν τούτοις, όταν για μια ορισμένη αγορά οι τιμές που διαπιστώνονται αφορούν προϊόντα που προέρχονται από καλλιεργητικές μεθόδους που διαφέρουν από τις χρησιμοποιηθείσες για τον καθορισμό των κοινοτικών τιμών προσφοράς, οι τιμές αυτές θα πολλαπλασιάζονται, κατά τον υπολογισμό της ημερήσιας τιμής προσφοράς, με τους συντελεστές που προβλέπονται για τον υπολογισμό της ελληνικής τιμής προσφοράς των προϊόντων του τύπου αυτού.

Οι συντελεστές αυτοί εφαρμόζονται στις τιμές, προσαυξημένες κατά το κόστος συσκευασίας και κατά το ποσό που ορίζεται στην παράγραφο 2.

2. Το ποσό που αναφέρεται στην παράγραφο 1, και που είναι δυνατόν να υπολογισθεί κατ' αποκοπήν, καθορίζεται βάσει των εξόδων μεταφοράς που βαρύνουν τα προϊόντα από τις περιφέρειες παραγωγής μέχρι τα αντιπροσωπευτικά καταναλωτικά κέντρα της Κοινότητος. Είναι το ίδιο με εκείνο που πρέπει να λαμβάνεται υπόψη για τα έξοδα μεταφοράς που αναφέρονται στο άρθρο 75 παράγραφος 2 περίπτωση α) της πράξεως προσχωρήσεως.

Άρθρο 6

1. Το «διορθωτικό ποσό», που αναφέρεται στο άρθρο 75 παράγραφος 2 περίπτωση γ) της πράξεως προσχωρήσεως, εισάγεται:

α) όταν η τιμή προσφοράς του Ελληνικού προϊόντος παραμένει επί δύο συνεχόμενες ημέρες αγοράς σε επίπεδο χαμηλότερο τουλάχιστον κατά 0,6 ΕΝΜ κάτω από την τιμή προσφοράς της Κοινότητος, που πρέπει να ληφθεί υπόψη·

β) όταν κατά τη διάρκεια περιόδου πέντε έως επτά συνεχόμενων ημερών αγοράς, οι ελληνικές τιμές προσφοράς είναι αλληλοδιαδόχως υψηλότερες ή χαμηλότερες της κοινοτικής τιμής προσφοράς, ακόμη και όταν οι υψηλότερες ή χαμηλότερες ελληνικές τιμές προσφοράς, σε σχέση με τις κοινοτικές τιμές προσφοράς, παρουσιάζονται κατά τη διάρκεια δύο συνεχόμενων ημερών αγοράς χωρίς αυτό να έχει οδηγήσει στην εφαρμογή των διατάξεων της περιπτώσεως α).

Στην τελευταία αυτή περίπτωση, εν τούτοις, το διορθωτικό ποσό εισάγεται μόνο όταν:

- τρείς τουλάχιστον ελληνικές τιμές προσφοράς έχουν ευρεθεί κάτω από την κοινοτική τιμή προσφοράς που πρέπει να ληφθεί υπόψη,

- και υπό την προϋπόθεση ότι μία από αυτές τις ελληνικές τιμές προσφοράς είναι τουλάχιστον κατά 0,6 ΕΝΜ χαμηλότερη από την κοινοτική τιμή προσφοράς που πρέπει να ληφθεί υπόψη.

2. Το διορθωτικό ποσό ισούται:

α) στην περίπτωση που αναφέρεται στην παράγραφο 1 περίπτωση α), με τη διαφορά μεταξύ, κατά περίπτωση:

- της κοινοτικής τιμής προσφοράς που ορίζεται στο άρθρο 75 παράγραφος 2 περίπτωση α) της πράξεως προσχωρήσεως, και του αριθμητικού μέσου όρου των δύο τελευταίων διαθέσιμων ελληνικών τιμών προσφοράς,

- του αριθμητικού μέσου όρου των δύο τελευταίων κοινοτικών τιμών προσφοράς που πρέπει να ληφθούν υπόψη και της τελευταίας διαθέσιμης ελληνικής τιμής προσφοράς, που είναι κατά τουλάχιστον 0,6 ΕΝΜ χαμηλότερη από την κοινοτική τιμή προσφοράς που πρέπει να ληφθεί υπόψη·

β) στην περίπτωση που αναφέρεται στην παράγραφο 1 περίπτωση β), με τη διαφορά μεταξύ της κοινοτικής τιμής προσφοράς που πρέπει να ληφθεί υπόψη και της τελευταίας διαθέσιμης ελληνικής τιμής, που είναι κατά τουλάχιστον 0,6 ΕΝΜ κατώτερη από την κοινοτική τιμή προσφοράς που πρέπει να ληφθεί υπόψη.

Άρθρο 7

1. Το διορθωτικό ποσό που άγεται κατ' εφαρμογή του άρθρου 6 παράγραφος 1 περίπτωση α) δεν τροποποιείται εφ' οσον η μεταβολή των στοιχείων υπολογισμού του, από την έναρξη της πραγματικής εφαρμογής του, δεν προκαλεί, κατά τη διάρκεια τριών συνεχών ημερών αγοράς, μεταβολή του ύψους του μεγαλύτερη των 1,2 ΕΝΜ.

Απόφαση καταργήσεως του διορθωτικού ποσού λαμβάνεται όταν οι ελληνικές τιμές προσφοράς δύο συνεχών ημερών αγοράς μετά την πραγματική εφαρμογή του εν λόγω ποσού ευρίσκονται σε επίπεδο τουλάχιστον ίσο με την κοινοτική τιμή προσφοράς που πρέπει να ληφθεί υπόψη. Αυτή η απόφαση λαμβάνεται επίσης αν δεν υπάρχουν για τα ελληνικά προϊόντα τιμές επί έξι συνεχείς εργάσιμες ημέρες ή αν η εφαρμογή του πρώτου εδαφίου οδηγεί στον καθορισμό του διορθωτικού ποσού σε ύψος μηδέν.

2. Το διορθωτικό ποσό που εισάγεται κατ' εφαρμογή του άρθρου 6 παράγραφος 1 περίπτωση β) εφαρμόζεται επί έξι ημέρες.

Το ποσό αυτό είναι δυνατόν να καταργηθεί πριν το τέλος της περιόδου αυτής μόνο:

- αν η εφαρμογή του άρθρου 6 παράγραφος 1 περίπτωση α) οδηγεί στον καθορισμό ενός ποσού σε ανώτερο επίπεδο,

- η άν, μετά την πραγματική εφαρμογή του διορθωτικού ποσού, οι ελληνικές τιμές προσφοράς ευρίσκονται, επί τρείς συνεχείς ημέρες αγοράς, σε επίπεδο τουλάχιστον ίσο με τη κοινοτική τιμή πρσφοράς που πρέπει να ληφθεί υπόψη.

Άρθρο 8

1. Η ελαχίστη τιμή που αναφέρεται στο άρθρο 77 περίπτωση 1 της πράξεως προσχωρήσεως καθορίζεται με βάση τις τιμές που κατεβλήθησαν στους Έλληνες παραγωγούς, κατά τη διάρκεια των περιόδων εμπορίας 1977/78, 1978/79 και 1979/80, εξαιρουμένων των περιόδων ή τμημάτων περιόδων που χαρακτηρίζονται από τις κοινοτικές κανονικές τιμές.

2. Στην περίπτωση που οι τιμές που διαπιστώθηκαν στην Ελλάδα οδηγούν σε επίπεδο ελαχίστων τιμών ανώτερο από το κοινοτικό επίπεδο ελαχίστων τιμών, λαμβάνεται οριστικά υπόψη για την Ελλάδα το τελευταίο.

Άρθρο 9

1. Σύμφωνα με τη διαδικασία που ορίζεται στο άρθρο 33 του κανονισμού (ΕΟΚ) αριθ. 1035/72 καθορίζονται:

- οι λεπτομέρειες εφαρμογής του παρόντος κανονισμού,

- η κοινοτική τιμή προσφοράς που αναφέρεται στο άρθρο 75 παράγραφος 2 περίπτωση α) της πράξεως προσχωρήσεως,

- η ελαχίστη τιμή και η χρηματική αντιστάθμιση που αναφέρονται στο άρθρο 77 της πράξεως προσχωρήσεως.

2. Η εισαγωγή, η τροποποίηση και η κατάργηση του διορθωτικού ποσού αποφασίζονται από την Επιτροπή.

Άρθρο 10

Ο παρών κανονισμός αρχίζει να ισχύει την 1η Ιανουαρίου 1981.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, την 1η Ιανουαρίου 1981.

Για το Συμβούλιο

Ο Πρόεδρος

D. F. VAN DER MEI

(1) ΕΕ αριθ. L 118 της 20. 5. 1972, σ. 1.